Fakatulou atu moe kakai e fonuaa kae ‘ataa mu’a ke fai ha ki’i lave ke tali e ngaahi tukuaki’i ne haa mai he ngaahi nusipepaa ‘o fekau’aki moe lau ‘ae Minisita Takimamata, Toketa Viliami Uasike Latu, ki he Kautaha Takimamata ‘a Tonga pe koe TTA. Ko hono mo’onii ne ‘osi fai e fakalelei he vaa ‘oe Kautaha Takimamata ‘a Tonga pe koe TTA moe Potungaue Takimamata ‘ae Pule’angaa moe Minisitaa Takimamataa, ka na’e toe ‘ohovale pe kuo kei fai pe lau ia ‘ae Minista he ngaahi Nusipepaa pea ‘oku totonu pe ke fai ha tali kiai mo fakatonutonu e ngaahi lau ‘ae Minisita ‘oku halaa koe’uhi koe kau lau nusipepaa e fonuaa ke totonu ‘e nau ma’uu.